b'\n_START_ARTICLE_\n1. armadna skupina (ZDA)\n_START_SECTION_\nZgodovina\n_START_PARAGRAPH_\nArmadna skupina je bila ustanovljena 19. oktobra 1943 z namenom ustvariti na\xc4\x8drte za odprtje zahodne fronte ter nadzorovati vse voja\xc5\xa1ke enote Kopenske vojske ZDA, ki naj bi sodelovale pri invaziji na Evropo._NEWLINE_Toda 1. julija 1944 so bile skoraj vse operativne enote dodeljene 12. armadni skupini; toda FUSAG je prevzela nalogo fantomske enote. Z njenim obstojom so prepri\xc4\x8devali Nemce, da bodo zavezniki pristali v Pas-de-Calaisu, ne pa v Normandiji. Po uspe\xc5\xa1no izvedeni invaziji je bila armadna skupina, \xc4\x8deprav fantomska, nepotrebna in je bila tako 18. oktobra 1944 uradno razpu\xc5\xa1\xc4\x8dena.'